ঠাকুরগাঁও-৩ উপনির্বাচনে জাতীয় পার্টির হাফিজ জয়ী
ঠাকুরগাঁও-৩ আসনের উপনির্বাচনে জাতীয় পার্টি মনোনীত লাঙল প্র্রতীকের প্রার্থী হাফিজ উদ্দীন আহম্মেদ ৮৪ হাজার ৪৭ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী গোপাল চন্দ্র রায় (একতারা) পেয়েছেন ৫০ হাজার ৩০৯ ভোট। 







বুধবার সন্ধ্যার পর জেলা প্রশাসক কার্যালয় থেকে চূড়ান্ত ফল ঘোষণা করেন রিটার্নিং কর্মকর্তা ও রংপুর আঞ্চলিক নির্বাচন কর্মকর্তা জিএম সাহাতাব উদ্দীন।




এ আসনে ভোটার ছিলেন ১২৮টি কেন্দ্রে ৩ লাখ ২৪ হাজার ৪৩৯ জন। নির্বাচনে ছয়জন প্রার্থী প্রতিদন্দ্বিতা করেন। সকাল সাড়ে ৮টা থেকে বিকাল সাড়ে ৪টা পর্যন্ত ইভিএমে টানা ভোটগ্রহণ হয়। শান্তিপূর্ণভাবে ভোটগ্রহণ সম্পন্ন হয়েছে। কোথাও অপ্রীতিকর ঘটনা ঘটেনি। 
তবে ভোটার উপস্থিতি ছিল কম। শীতের কারণে সকালের দিকে ভোটার উপস্থিতি একেবারেই কম ছিল। তবে বেলা বাড়ার সঙ্গে সঙ্গে ভোটার উপস্থিতি বাড়তে থাকে।
বিএনপির এমপি জাহিদুর রহমান পদত্যাগ করায় নির্বাচন কমিশন আসনটি শূন্য ঘোষণার পর ১ ফেব্রুয়ারি উপনির্বাচনের দিন ধার্য করে।

ঠাকুরগাঁও-৩ আসনের উপনির্বাচনে জাতীয় পার্টি মনোনীত লাঙল প্র্রতীকের প্রার্থী হাফিজ উদ্দীন আহম্মেদ ৮৪ হাজার ৪৭ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী গোপাল চন্দ্র রায় (একতারা) পেয়েছেন ৫০ হাজার ৩০৯ ভোট।